Diari Oficial de la Generalitat Valenciana


Sumari del DOGV 6708, del 07-02-2012 (2012/1138)

DECRET 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/02/03/27**

### Versions

 23/12/2016 - Actualitat  16/06/2015 - 22/12/2016  Text inicial: 08/02/2012 - 15/06/2015 

### Dades del document

Número de DOGV
:   6708

Data del DOGV
:   07-02-2012

Secció del DOGV
:   I. DISPOSICIONS GENERALS

Número del document
:   2012/1138


Data del document
:   03-02-2012

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * reglament intern
    * protecció civil
    * lluita contra incendis
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 23.12.2016**

**Decret 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana.**

[**(Diari Oficial núm. 6708 de 07.02.2012)**](http://www.dogv.gva.es/datos/2012/02/07/pdf/2012_1138.pdf) **Ref. 001283/2012**

PREÀMBUL

 

L'Estatut d'Autonomia de la Comunitat Valenciana atribuïx a la Generalitat, en l'article 49.3.14a, la competència exclusiva en matèria de protecció civil i seguretat pública.

En l'exercici de les dites competències s'ha aprovat la Llei 13/2010, de 23 de novembre, de la Generalitat, de Protecció Civil i Gestió d'Emergències, i la Llei 7/2011, d'1 d'abril, de la Generalitat, dels Servicis de Prevenció, Extinció d'Incendis i Salvament de la Comunitat Valenciana, l'objecte de la qual és, de conformitat amb l'article 1, l'ordenació general dels servicis de prevenció, extinció d'incendis i salvament, en l'àmbit territorial de la Comunitat Valenciana, així com l'establiment dels criteris bàsics per a la coordinació de l'actuació d'estos, i la regulació de l'estructura i el règim de funcionament d'aquells servicis dependents de les administracions públiques de la Comunitat Valenciana.

L'article 16 de l'esmentada Llei 7/2011 va crear la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana, i l'article 17 remet al desplegament reglamentari la regulació de la composició i funcionament de la dita comissió.

D'esta manera, el present decret té com a objecte regular la composició i el règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana.

Actualment és competència de la Conselleria de Governació la matèria de prevenció, extinció d'incendis i salvament, de conformitat amb el que disposa el Decret 114/2011, de 2 de setembre, del Consell, pel qual es va aprovar el Reglament Orgànic i Funcional de la Conselleria de Governació, i amb informe previ favorable del Ple de la Comissió de Protecció Civil de la Comunitat Valenciana, a proposta del conseller de Governació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 3 de febrer de 2012,

 

DECRETE

 

**Article 1. Objecte de la Comissió**

L'article 16 de la Llei 7/2011, d'1 d'abril, de la Generalitat, dels Servicis de Prevenció, Extinció d'Incendis i Salvament de la Comunitat Valenciana, va crear la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana, a fi de constituir-se com el màxim órgan consultiu, deliberant i de participació en esta matèria, que queda adscrita a la conselleria competent en esta.

 

**Article 2. Funcions**

1. Corresponen a la Comissió de Coordinació aquelles funcions previstes en l'article 18 de la Llei 7/2011, d'1 d'abril, de la Generalitat.

2. Els informes i propostes que emeta la Comissió no tindran caràcter vinculant per a la conselleria ni per als órgans de l'administració local, competents en la matèria.

 

**Article 3. Composició** ****[1]****

1. La Comissió de Coordinació, segons el que preveu l'article 17 de la Llei 7/2011, estarà formada per les persones representants dels serveis de prevenció, extinció d'incendis i salvament de la Comunitat Valenciana, així com de les organitzacions empresarials i sindicals més representatives.

2. La Comissió de Coordinació estarà integrada pels membres següents:

a) La Presidència l'exercirà la persona titular del departament competent en matèria de serveis de prevenció, extinció d'incendis i salvament.

b) La Vicepresidència l'exercirà una persona responsable d'un dels sis serveis de prevenció, extinció d'incendis i salvament, elegida entre ells, que es renovarà rotativament i segons el que estableix l'article 4.

c) La Secretaria l'exercirà la persona titular de la subdirecció general competent en matèria de serveis de prevenció, extinció d'incendis i salvament.

d) Vocals:

- Una persona designada per cada un dels serveis de prevenció, extinció d'incendis i salvament municipals.

- Una persona designada per cada un dels serveis de prevenció, extinció d'incendis i salvament provincials.

- Una persona designada entre el personal de bombers voluntaris de cada un dels serveis de prevenció, extinció d'incendis i salvament que dispose d'aquest personal.

- Una persona designada per qui exercisca la presidència de la Comissió elegida entre el personal de bombers d'empresa.

- Una persona designada per qui exercisca la presidència de la Comissió, en representació de les empreses que disposen de servei de bombers d'empresa.

- Quatre persones designades per les organitzacions sindicals més representatives.

- Una persona designada per qui exercisca la presidència de la Comissió entre el personal tècnic de la direcció general competent en matèria de prevenció, extinció d'incendis i salvament.

- Una persona designada per qui exercisca la presidència de la Comissió entre el personal de l'IVASPE.

3. Quan els assumptes a debat ho facen necessari o convenient, la Comissió podrà acordar l'assistència, amb veu i sense vot, de persones especialistes en la matèria que es tracte, als efectes d'informació i assessorament.

 

**Article 4. Renovació dels membres de la Comissió**

Els membres de la Comissió seran renovats cada quatre anys i, en tot cas, al principi de cada nova legislatura.

 

**Article 5. Convocatória, sessions i funcionament**

1. La Comissió es reunirà almenys dos vegades a l'any, una per a aprovar el pla de treball i una altra per a avaluar-ne el compliment, i totes les vegades que ho requerisca el compliment de les seues comeses, amb convocatória prèvia del president/a per iniciativa própia o a petició expressa d'un terç dels seus membres.

2. La Comissió podrà desenrotllar els seus treballs per mitjà de la constitució de comissions tècniques i grups de treball, integrats per membres de la comissió i aprovats a través de l'acord d'esta, per a exercir les funcions que la Comissió té encomanades.

3. Els acords de la Comissió s'adoptaran per majoria simple; en cas d'empat, el vot del/la president/a el dirimirà.

4. El règim de convocatória, sessions i actes de la Comissió s'ajustarà al que establix la Llei de Règim Jurídic de les Administracions Públiques i del Procediment Administratiu Comú.

 

**Article 6. Memória d'activitats**

Anualment la Comissió elaborarà una memória de les seues activitats, on podrà formular les recomanacions i propostes que considere convenients.

 

DISPOSICIONS ADDICIONALS

 

**Primera. Termini de constitució de la Comissió**

La Comissió es constituirà formalment en un termini de tres mesos, a partir de l'entrada en vigor del present decret.

 

**Segona. Facultat per a dictar instruccions** ****[2]****

Es faculta la persona titular del departament competent en matèria de serveis de prevenció, extinció d'incendis i salvament, perquè dicte les instruccions que siguen necessàries per a l'adequada aplicació del que preveu aquest decret.

**Tercera. No increment del gasto**

L'aplicació del que disposa este decret no implicarà increment de gasto en el pressupost de la conselleria competente en matèria de prevenció, extinció d'incendis i salvament, i qualsevol obligació amb la Hisenda de la Generalitat s'atendrà a càrrec dels mitjans materials i personals previstos en el pressupost ordinari de la conselleria esmentada.

 

DISPOSICIÓ FINAL

 

**Única. Entrada en vigor**

Este decret entrarà en vigor l'endemà de la publicació en el Diari Oficial de la Comunitat Valenciana.

 

Alacant, 3 de febrer de 2012

 

El president de la Generalitat,

ALBERTO FABRA PART

 

El conseller de Governació,

SERAFÍN CASTELLANO GÓMEZ 

 

 

---

****[1]****Redacció que en fa el **[Decret 187/2016, de 16 de desembre, del Consell](http://www.dogv.gva.es/index.php?id=26&sig=009633/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009633/2016)**, de modificació del Decret 27/2012, de 3 de febrer, del Consell, pel qual es regula la composició i el règim de funcionament de la Comissió de Coordinació dels Serveis de Prevenció, Extinció d'Incendis i Salvament de la Comunitat Valenciana (Diari Oficial núm. 7942 de 22.12.2016) Ref. Base de dades 009633/2016.

****[2]****Disposició addicional segona redactada pel **[Decret 187/2016, de 16 de desembre, del Consell](http://www.dogv.gva.es/index.php?id=26&sig=009633/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009633/2016)**.


Còpia Permalink ELI